હવે જોઈએ મેક વિશે. મેકિન્ટોશ અને ટૂંકમાં મેક એ એપલ નામની જાણીતી કંપનીની પ્રોડક્ટ છે. એપલ કંપની તેના સુંદર અને સુગમ કાર્યક્રમો અને હાર્ડવેર (આઈફોન, આઈપેડ) માટે જાણીતી છે. મેકની ખાસિયત એ કે તેનાં દરેક કાર્યક્રમો તેનાં યુઝર ઈન્ટરફેસ (UI) નું પાલન કરતાં હોવાથી, તમને કોઈપણ કાર્યક્રમ વાપરવામાં સરળ પડે છે. બીજું એ કે મેક એ યુનિક્સ (UNIX) અને ફ્રી-બીએસડી (FreeBSD) નામની ઓપરેટિંગ સિસ્ટમ્સનાં પાયા પર બનેલ છે. હવે, આ પાયો એટલો મજબૂત છે કે મેકમાં વાયરસનો કોઈ ડર નથી અથવા તો બહુ જ ઓછા પ્રમાણમાં વાયરસની શક્યતા છે. વિન્ડોઝની જેમ મોટાભાગનાં હાર્ડવેર આ ઓપરેટિંગ સિસ્ટમમાં ચાલે છે. લોકોને જોઈતા કાર્યક્રમો પણ મળી રહે છે. ખાટલે મોટી ખોડ કઈ? એ કે મેક ઓપરેટિંગ સિસ્ટમ માત્ર એપલનાં કોમ્પ્યુટરમાં જ ચાલે. તમારા એસેમ્બલ કરેલ પીસીમાં ન ચાલે. એપલનાં કોમ્પ્યુટર સામાન્ય રીતે મોંઘા આવે છે, એ ધ્યાન રાખવું.